32001R1638
L 222/29
JURNALUL OFÍCIAL AL UNIUNII EUROPENE
REGULAMENTUL (CE) NR. 1638/2001 AL COMISIEI
din 24 iulie 2001
de modificare a Regulamentului (CE) nr. 2597/95 al Consiliului privind transmiterea de către statele membre care pescuiesc în alte zone decât Atlanticul de Nord a statisticilor cu privire la capturile de pește și activitatea de pescuit
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2597/95 al Consiliului din 23 octombrie 1995 privind transmiterea de către statele membre care pescuiesc în alte zone decât Atlanticul de Nord a statisticilor cu privire la capturile nominale (1), în special articolul 2 alineatul (5) și articolul 4,
întrucât:
(1)
Cu ocazia celei de-a noua sesiuni din 1994, părțile la Convenția privind comerțul internațional cu specii ale faunei și florei sălbatice pe cale de dispariție (CITES) au cerut Organizației Națiunilor Unite pentru Alimentație și Agricultură (FAO) și agențiilor regionale de pescuit să controleze datele referitoare la capturile și comerțul cu elasmobrahi (rechini și calcani).
(2)
FAO, în colaborare cu agențiile regionale de pescuit în cauză, a stabilit o listă a elasmobrahilor pentru care colectarea datelor statistice despre capturi se face cu ajutorul sistemului de chestionare Statlant.
(3)
În conformitate cu articolul 4 din Regulamentul (CE) nr. 2597/95, statele membre pot, cu acordul prealabil al Eurostat, să comunice datele sub o formă sau pe un suport diferit de cele definite de anexa 5 la regulament.
(4)
Mai multe state membre doresc să comunice datele sub o formă sau pe un suport diferit de cele definite de anexa 5 la Regulamentul (CE) nr. 2597/95 (echivalentul chestionarelor Statlant menționate anterior).
(5)
Măsurile prevăzute de prezentul regulament sunt conforme cu avizul Comitetului permanent pentru statistica agricolă înființat prin Decizia 72/279/CEE a Consiliului (2),
ADOPTĂ PREZENTUL REGULAMENT:
Articolul 1
Anexa 4 la Regulamentul (CE) nr. 2597/95 se înlocuiește cu anexa I la prezentul regulament.
Articolul 2
Statele membre pot comunica datele cu respectarea formatului definit de anexa II la prezentul regulament.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iulie 2001.